INSTITUT RUĐER BOŠKOVIĆ

Upravno vijeće

Broj: 010-7421/2-2020.ah

Zagreb, 4. prosinca 2020. godine

**Z A P I S N I K**

**sa 17. redovne sjednice Upravnog vijeća Instituta Ruđer Bošković**

**održane 3. prosinca 2020. godine**

Sjednica Upravnog vijeća (UV) je zbog trenutne epidemiološke situacije uzrokovane virusom SARS-CoV-2 održana online, putem aplikacije Big Blue Button.

**Prisutni članovi:** dr.sc. Igor Weber, prof.dr.sc. Rajka Jurdana Šepić, prof.dr.sc. Neven Vrček, dr.sc. Hrvoje Meštrić , dr.sc. Tomislav Šmuc, dr. sc. Ivo Piantanida, dr.sc. Maja Dutour Sikirić

**Odsutni članovi:** prof.dr.sc. Boris Labar, prof.dr.sc. Mirko Planinić

**Ostali prisutni:** ravnatelj dr.sc. David Matthew Smith, predsjednica Znanstvenog Vijeća dr.sc. Ivančica Bogdanović Radović, financijski direktor Hrvoje Matezović na točkama 5. i 6., Ana Horvat kao zapisničarka.

Započeto u 13,00 sati.

Sjednici je predsjedavao zamjenik predsjednika UV I. Weber.

Uvodno se kratko predstavio novi član UV H. Meštrić, kojeg je 6. 11. 2020. godine imenovalo Ministarstvo znanosti i obrazovanja, umjesto dosadašnjeg člana T. Antičića.

U Pozivu na sjednicu UV-a bio je predložen sljedeći Dnevni red, koji je jednoglasno usvojen:

1. Prihvaćanje Zapisnika s 16. redovne sjednice UV
2. Izvršenje zaključaka UV
3. Izvješće ravnatelja
4. Izvješće o radu Znanstvenog vijeća
5. Stanje novčanih sredstava na IRB-u
6. Prijedlog o usvajanju financijskog plana za razdoblje 2021-2023.
7. Prijedlog za izdavanje dopusnice za rad Laboratorija za okolišnu mikrobiologiju i biotehnologiju
8. Prijedlog za izdavanje dopusnice za rad Laboratorija za anorgansku geokemiju okoliša i kemodinamiku nanočestica
9. Prijedlog za produženje vremena važenja Dopusnica za rad laboratorija
10. Suglasnost za sklapanje ugovora o javnoj nabavi s ponuditeljem Gradskom plinarom Zagreb – Opskrba d.o.o. za predmet nabave: Opskrba prirodnim plinom
11. Suglasnost za sklapanje ugovora o javnoj nabavi s ponuditeljem Labena d.o.o. za predmet nabave: Superrezolucijski mikroskop STED
12. Suglasnost za sklapanje ugovora o javnoj nabavi s ponuditeljem Shimadzu d.o.o. za predmet nabave: Tekućinski kromatograf za strukturni projekt O-ZIP
13. Razno

**Ad 1.**

UV jednoglasno je prihvatilo Zapisnik s 16. redovne sjednice UV-a.

**Ad 2.**

Zamjenik predsjednika UV-a utvrdio je kako su izvršeni svi zaključci sa prethodnih sjednica UV-a.

**Ad 3.**

Ravnatelj je izvijestio UV o svom radu u razdoblju nakon prethodne sjednice UV-a, a osobito o broju i vrsti projekata koji su trenutno u provedbi, o projektima koji se trenutno ugovaraju te o otvorenim natječajima. Ravnatelj je obavijestio da je kapitalni projekt O-ZIP zadovoljio sve uvjete propisane dokumentacijom poziva te je 16. 11. 2020. na Institutu održano svečano potpisivanje Ugovora o dodjeli bespovratnih sredstava, kojoj svečanosti su nazočili i predsjednik Vlade Andrej Plenković, ministar znanosti i obrazovanja Radovan Fuchs te ravnatelj SAFU Tomislav Petrić.

Vezano uz epidemiju bolesti COVID-19, na Institutu je temeljem odluke Stožera civilne zaštite RH uvedena nužna mjera obveznog korištenja maski za lice ili medicinskih maski. S obzirom na pogoršanje epidemiološke situacije u Zagrebu, 30. 10. 2020. godine donijeta je nova Odluka o organizaciji rada s ciljem sprječavanja prijenosa bolesti COVID-19 uzrokovane virusom Sars-CoV-2 kojom je predviđena mogućnost obavljanje rada od kuće za radnike koji svoje obveze mogu obavljati na taj način te za takav rad imaju osigurane potrebne tehničke uvjete, obavljanje rada u skupinama koje se izmjenjuju te rad s početkom i završetkom u različito vrijeme. Predviđeno je da se optimalan način organizacije rada dogovori i odredi na razini ustrojbene jedinice, s ciljem da se omogući uredno obavljanje poslova, uz pridržavanje epidemioloških mjera. Do sada se pokazalo da navedeni model organizacije rada dosta dobro funkcionira.

U razdoblju nakon prethodne sjednice UV, MZO je doznačilo sredstva 2. i 3. rate programskog financiranja te se ovih dana očekuje zaprimanje potpisanog Ugovora o programskom financiranju javnog znanstvenog instituta u 2020. godini.

Izvješće ravnatelja sastavni je dio ovog Zapisnika.

**Ad 4.**

Predsjednica Znanstvenogvijećaizvijestila je UV o radu Znanstvenog vijeća u razdoblju od 1.10.2020. do 23.11.2020. godine, tijekom kojeg su održane dvije sjednice Znanstvenog vijeća.

Izvješće predsjednice Znanstvenog vijeća sastavni je dio ovog Zapisnika.

**Ad 5.**

Financijski direktor Hrvoje Matezović upoznao je UV sa stanjem novčanih sredstava IRB-a na dan 31. 10. 2020. godine.

U Izvješću su navedena novčana sredstva po valutama, po vrsti raspolaganja, po grupama te troškovi hladnog pogona.

Izvješće o financijskom stanju sastavni je dio ovog Zapisnika.

**Ad 6.**

Financijski direktor Hrvoje Matezović kratko je izvijestio o prijedlogu Financijskog plana za razdoblje 2021. – 2023., te istaknuo da je razlog za velik porast prometa Projekt O-ZIP. UV je Financijski plan za razdoblje 2021. – 2023. primilo na znanje.

**Ad 7.**

Upravno vijeće je zaprimilo Prijedlog ravnatelja za izdavanje Dopusnice broj: 010-5718/6-2020 od 23. 11. 2020. godine, pozitivno mišljenje Znanstvenog vijeća o prijedlogu Povjerenstva za vrednovanje laboratorija i procjenu kompetentnosti voditelja laboratorija broj: 012-5718/5-2020.ccl od 17. 11. 2020. godine, Obrazac za vrednovanje laboratorija (OVL-1), Obrazac za procjenu kompetentnosti voditelja laboratorija (OVL-2) i mišljenje Povjerenstva u skupnim evaluacijskim Obrascima za ocjenu laboratorija i voditelja laboratorija (EOL II).

Temeljem članka 23. stavak 4. točka 7. Statuta Instituta Ruđer Bošković i članka 11. stavak 2. pročišćenog teksta Pravilnika o ustroju Instituta Ruđer Bošković od 18. listopada 2019. godine Upravno vijeće jednoglasno izdaje

**D O P U S N I C U**

Institut Ruđer Bošković izdaje Dopusnicu za rad Laboratorija za okolišnu mikrobiologiju i biotehnologiju, voditeljice dr.sc. Nikoline Udiković Kolić.

Dopusnica vrijedi 5 godina.

Dopusnica je sastavni dio ovog Zapisnika.

**Ad 8.**

Upravno vijeće je zaprimilo Prijedlog ravnatelja za izdavanje Dopusnice broj: 010-5822/6-2020 od 23. 11. 2020. godine, pozitivno mišljenje Znanstvenog vijeća o prijedlogu Povjerenstva za vrednovanje laboratorija i procjenu kompetentnosti voditelja laboratorija broj: 012-5822/5-2020.ccl od 17. 11. 2020. godine, Obrazac za vrednovanje laboratorija (OVL-1), Obrazac za procjenu kompetentnosti voditelja laboratorija (OVL-2) i mišljenje Povjerenstva u skupnim evaluacijskim Obrascima za ocjenu laboratorija i voditelja laboratorija (EOL II).

Temeljem članka 23. stavak 4. točka 7. Statuta Instituta Ruđer Bošković i članka 11. stavak 2. pročišćenog teksta Pravilnika o ustroju Instituta Ruđer Bošković od 18. listopada 2019. godine Upravno vijeće jednoglasno izdaje

**D O P U S N I C U**

Institut Ruđer Bošković izdaje Dopusnicu za rad Laboratorija za anorgansku geokemiju okoliša i kemodinamiku nanočestica, voditeljice dr.sc. Željke Fiket.

Dopusnica vrijedi 5 godina.

Dopusnica je sastavni dio ovog Zapisnika.

**Ad 9.**

Upravno vijeće je zaprimilo Prijedlog ravnatelja za produženje važenja Dopusnica za rad laboratorija broj: 01-7420/1-2020 od 26. 11. 2020. godine, za koje laboratorije su pokrenuti postupci vrednovanja.

Na temelju članka 12. stavak 5. Pravilnika o ustroju Instituta Ruđer Bošković (pročišćeni tekst) od 18. listopada 2019. godine, Upravno vijeće jednoglasno donosi sljedeću

**ODLUKU O PRODUŽENJU DOPUSNICE**

Upravno vijeće produžuje Dopusnicu broj: 010-7445/1-2015.is, izdanu za rad Laboratorija za anorgansku geokemiju okoliša i kemodinamiku nanočestica u Zavodu za istraživanje mora i okoliša na vrijeme od 5 godina, a koje vrijeme ističe dana 31. prosinca 2020. prestankom radnog odnosa dosadašnjeg voditelja laboratorija radi odlaska u mirovinu.

Dopusnica se produžuje do stupanja na snagu nove Dopusnice za rad Laboratorija odnosno odluke kojom se utvrđuje da Laboratorij ne ispunjava propisane kriterije za rad laboratorija.

Odluka o produženju Dopusnice je sastavni dio ovog Zapisnika.

Na temelju članka 12. stavak 5. Pravilnika o ustroju Instituta Ruđer Bošković (pročišćeni tekst) od 18. listopada 2019. godine, Upravno vijeće jednoglasno donosi sljedeću

**ODLUKU O PRODUŽENJU DOPUSNICE**

Upravno vijeće produžuje Dopusnicu broj: 010-7435/1-2015.is, izdanu za rad Laboratorija za morsku ekotoksikologiju u Centru za istraživanje mora na vrijeme od 5 godina, a koje vrijeme ističe dana 31. prosinca 2020. prestankom radnog odnosa dosadašnjeg voditelja laboratorija radi odlaska u mirovinu.

Dopusnica se produžuje do stupanja na snagu nove Dopusnice za rad Laboratorija odnosno odluke kojom se utvrđuje da Laboratorij ne ispunjava propisane kriterije za rad laboratorija.

Odluka o produženju Dopusnice je sastavni dio ovog Zapisnika.

**Ad 10.**

Upravno vijeće je zaprimilo Zahtjev za davanje suglasnosti ravnatelju za sklapanje ugovora o javnoj nabavi čija vrijednost prelazi 1.000.000,00 kuna, s ponuditeljem Gradskom plinarom Zagreb – Opskrba d.o.o., predmet nabave: Opskrba prirodnim plinom, ugovaranje nabave temeljem Okvirnog sporazuma za nabavu opskrbe prirodnim plinom br. 2/2019-19, KLASA: 406-01/19-03/04, URBROJ: 537-07/7-19-276, koji je sklopljen između Republike Hrvatske, Središnjeg državnog ureda za javnu nabavu i Gradske plinare Zagreb – Opskrba d.o.o.

Na temelju odredbe članka 24. stavak 6. Statuta Instituta Ruđer Bošković, u predmetu sklapanja ugovora o javnoj nabavi, Upravno vijeće jednoglasno donosi sljedeću

**ODLUKU**

o davanju suglasnosti za sklapanje ugovora s opskrbljivačem Gradska plinara Zagreb - Opskrba d.o.o., za predmet nabave: Opskrba prirodnim plinom

Daje se suglasnost ravnatelju Instituta Ruđer Bošković dr.sc. Davidu Matthew Smithu za sklapanje Ugovora o opskrbi prirodnim plinom s opskrbljivačem Gradska plinara Zagreb - Opskrba d.o.o., Radnička cesta 1, 10000 Zagreb, na iznos od 1.901.734,81 HRK bez PDV-a, odnosno 2.377.168,51 HRK s PDV-om.

Odluka je sastavni dio ovog Zapisnika.

**Ad 11.**

Upravno vijeće je zaprimilo Zahtjev za davanje suglasnosti ravnatelju za sklapanje ugovora o javnoj nabavi čija vrijednost prelazi 1.000.000,00 kuna, s ponuditeljem Labena d.o.o., predmet nabave: Superrezolucijski mikroskop STED.

Na temelju odredbe članka 24. stavak 6. Statuta Instituta Ruđer Bošković, u predmetu sklapanja ugovora o javnoj nabavi, Upravno vijeće jednoglasno donosi sljedeću

**ODLUKU**

o davanju suglasnosti za sklapanje ugovora o javnoj nabavi s ponuditeljem Labena d.o.o. za predmet nabave: Superrezolucijski mikroskop STED

Daje se suglasnost ravnatelju Instituta Ruđer Bošković dr.sc. Davidu Matthew Smithu za sklapanje Ugovora o javnoj nabavi s ponuditeljem Labena d.o.o., Jaruščica 7, 10000 Zagreb na iznos 3.749.978,00 HRK bez PDV-a, a s PDV-om ukupno 4.687.472,50 HRK za predmet nabave: Superrezolucijski mikroskop STED.

Odluka je sastavni dio ovog Zapisnika.

**Ad.12.**

Upravno vijeće je zaprimilo Zahtjev za davanje suglasnosti ravnatelju za sklapanje ugovora o javnoj nabavi čija vrijednost prelazi 1.000.000,00 kuna, s ponuditeljem Shimadzu d.o.o., predmet nabave: Tekućinski kromatograf za strukturni projekt OZIP **-** Grupa 2: Tekućinski kromatograf vezan s masenim spektrometrom-1 kom i Tekućinski kromatograf – 1 kom.

Na temelju odredbe članka 24. stavak 6. Statuta Instituta Ruđer Bošković, u predmetu sklapanja ugovora o javnoj nabavi, Upravno vijeće jednoglasno donosi sljedeću

**ODLUKU**

o davanju suglasnosti za sklapanje ugovora o javnoj nabavi s ponuditeljem Shimadzu d.o.o. za predmet nabave: Tekućinski kromatograf za strukturni projekt OZIP - Grupa 2: Tekućinski kromatograf vezan s masenim spektrometrom-1 kom i Tekućinski kromatograf – 1 kom

Daje se suglasnost ravnatelju Instituta Ruđer Bošković dr.sc. Davidu Matthew Smithu za sklapanje Ugovora o javnoj nabavi s ponuditeljem Shimadzu d.o.o., Zavrtnica 17, 10000 Zagreb na iznos 924.000,00 HRK bez PDV-a, a s PDV-om ukupno 1.155.000,00 HRK za predmet nabave: Tekućinski kromatograf za strukturni projekt OZIP - Grupa 2: Tekućinski kromatograf vezan s masenim spektrometrom-1 kom i Tekućinski kromatograf-1 kom.

Odluka je sastavni dio ovog Zapisnika.

**Ad.13.**

Pod ovom točkom nije bilo rasprave.

Završeno u 14,15 sati.

Zapisničarka Zamjenik predsjednika Upravnog vijeća

Ana Horvat, dipl.iur. dr. sc. Igor Weber

Institut Ruđer Bošković

Ured ravnatelja

Urbroj: 01-7417/1-2020.

Zagreb,25. 11. 2020.

**UPRAVNO VIJEĆE**

* **Ovdje**

**Predmet***:* Izvješće ravnatelja za 17. redovnu sjednicu Upravnog vijeća Instituta Ruđer Bošković (od 7. listopada do 30. studenog 2020. godine)

**U provedbi – H2020:**

Trenutno su u provedbi 22 projekt ukupne ugovorene vrijednosti od 11,149 Mio EUR.  s 1. siječnjem 2021. godine očekuje se početak provedbe za još 1 projekt - Obzor 2020 MSCA ITN, voditelj projekta dr. Domazet-Lošo , ZMB.

Od početka provedbe Obzor 2020 programa IRB je ugovorio 34 projekta , ukupne ugovorene vrijednosti preko 15,6 Mio EUR.

**Otvoreni natječaji:**

**OBZOR 2020 Excellent Science:**

[European Researchers' Night](https://ec.europa.eu/info/funding-tenders/opportunities/portal/screen/opportunities/topic-details/msca-night-2020bis;freeTextSearchKeyword=;typeCodes=1;statusCodes=31094501,31094503,31094502;programCode=H2020;programDivisionCode=31047824,31047825,31047826,31047830,31047836;focusAreaCode=null;crossCuttingPriorityCode=null;callCode=Default;sortQuery=submissionStatus;orderBy=asc;onlyTenders=false;topicListKey=topicSearchTablePageState)  MSCA-NIGHT-2020bis

Deadline model**:** single-stage  
Deadline date: 12 January 2021

[European Research Infrastructures capacities and services to address European Green Deal challenges](https://ec.europa.eu/info/funding-tenders/opportunities/portal/screen/opportunities/topic-details/lc-gd-9-1-2020;freeTextSearchKeyword=;typeCodes=1;statusCodes=31094501,31094503,31094502;programCode=H2020;programDivisionCode=31047824,31047825,31047826,31047830,31047836;focusAreaCode=null;crossCuttingPriorityCode=null;callCode=Default;sortQuery=submissionStatus;orderBy=asc;onlyTenders=false;topicListKey=topicSearchTablePageState)  LC-GD-9-1-2020

Deadline model: single-stage  
Deadline date: 26 January 2021

**OSTALO:**

Trenutno su u provedbi 103 projekta Hrvatske zaklade za znanost, ukupne ugovorene vrijednosti 125, 46 Mio HRK.

**Otvoreni natječaji:**

Tematski natječaj „**Zdravstveni, gospodarski i obrazovni učinci pandemije COVID-19**” s rokom prijave do 21. prosinca 2020.

Ovim natječajem financirat će se temeljna i primijenjena znanstvena istraživanja koja stvaraju novo i unaprjeđuju postojeće znanje o pandemiji COVID-19 te jačanju otpornosti društva na krizne situacije,

s naglaskom na čuvanje zdravlja stanovništva, održivi gospodarski oporavak i razvitak te jačanje kvalitetnog i uključivog odgojno-obrazovnog sustava u Republici Hrvatskoj.

Ograničeni natječaj “**Proširenje projektnih aktivnosti u okviru Tenure Track Pilot Programa**" s rokom prijave do 21. prosinca 2020.

Voditelji projekata koji se financiraju u okviru TTPP-a mogu se prijaviti za dodatna financijska sredstva koja su na raspolaganju na razini Programa, a koja su oslobođena odustajanjem pozitivno vrednovanih voditelja.

Na temelju odluke Upravljačkog odbora TTPP-a, ova sredstva trebaju biti iskorištena za dodatne aktivnosti čiji je cilj povećanje kvalitete tekućih projekata i rezultata istraživačke grupe te unaprjeđenje planiranih rezultata

Na IRB su u provedbi dva projekta iz TTP programa.

Trenutno je u provedbi 29 projekata financiranih iz Europskih strukturnih i investicijskih fondova, ukupne ugovorene vrijednosti 129,43 Mio HRK.

U ugovaranju su dva projekta iz sheme „znanstveni IRI“:

1. voditeljica projekta dr.sc. Marijeta Kralj/dr.sc. Ivanka Jerić – partner BELUPO d.d.,  ukupan iznos bespovratnih sredstava 6.103.178,68 HRK
2. voditelj projekta dr.sc. Mario Cindrić – partner  CONSCIUS d.o.o., ukupan iznos bespovratnih sredstava 6.799.224,28 HRK

**O-ZIP**

9. studenog 2020. godine zaprimili smo obavijest iz MZO da je postupak izravne dodjele bespovratnih sredstava za projekt „Otvorene znanstvene infrastrukturne platforme za inovativne primjene u gospodarstvu i društvu – O-ZIP“ završen te da je projekt IRB-a zadovoljio sve uvjete propisane dokumentacijom Poziva.

Također dostavljena je Odluka o financiranju projekta od 27. listopada 2020. godine koja je temelj za potpisivanje Ugovora o dodjeli bespovratnih sredstava. (**prilog 1, 2)**

16. studenog 2020. godine na Institutu održano je svečano potpisivanje Ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014.-2020., za projekt Instituta Ruđer Bošković (IRB) 'Otvorene znanstvene infrastrukturne platforme za inovativne primjene u gospodarstvu i društvu - O-ZIP. Posredničko tijelo prve razine je Ministarstvo znanosti i obrazovanja (MZO), dok je posredničko tijelo druge razine Središnja agencija za financiranje i ugovaranje programa i projekata Europske unije (SAFU).

Projekt O-ZIP ključni je dio razvojne strategije IRB-a koji se temelji na jačanju najkonkurentnijih dijelova IRB-a s ciljem snažnije suradnje s industrijom.

Uz strateške projekte Vlade financirane iz strukturnih fondova, kapitalni projekt O-ZIP, vrijedan 72 milijuna eura, četvrti je po veličini financiranja iz europskih strukturnih fondova te predstavlja najveće ulaganje u istraživačku infrastrukturu u RH u posljednjih 30 godina.

Svečanost su svojim sudjelovanjem uveličali predsjednik Vlade Andrej Plenković, ministar znanosti i obrazovanja Radovan Fuchs, ravnatelj Središnje agencije za financiranje i ugovaranje programa i projekata Europske unije Tomislav Petric. **(prilog 3, 4)**

Također prilažem sažetak medijskih objava s dosegom.

**COVID- 19**

13. listopada 2020. godine poslan je e-mail svim zaposlenicima Instituta, temeljem preporuka **Stožera civilne zaštite Republike Hrvatske o nužnoj mjeri obveznog korištenja maski za lice ili medicinskih maski od 12. listopada 2020. godine. Odlukom se, za vrijeme trajanja proglašene epidemije bolesti COVID-19, na Institutu Ruđer Bošković uvodi nužna mjera obveznog korištenja maski za lice ili medicinskih maski. (prilog 5, 6)**

30. listopada 2020. uputio sam novi mail svim zaposlenicima obzirom da se epidemiološka situacija u Hrvatskoj, a posebno u Zagrebu, značajno pogoršala. Stožer civilne zaštite RH donio je početkom tjedna odluku u kojoj su navedene nove mjere s ciljem sprječavanja širenja bolesti COVID 19. U skladu s tim, Krizni je stožer Instituta pripremio odluku kojom se uređuje nova organizacija rada u Institutu.

Gore navedenom Odlukom predviđeno je da su za organizaciju rada u skladu s Odlukom zaduženi neposredni voditelji znanstvenih radnika uz suglasnost predstojnika zavoda, a za ASTS i Ured ravnatelja voditelji odjela, uz suglasnost ravnatelja. Ta organizacija rada uključuje mogućnost rada od kuće, rada u skupinama koje se izmjenjuju te rada s početkom u različito vrijeme. Na razini pojedine ustrojbene jedinice, a uzimajući u obzir zahtjeve posla i mogućnost obavljanja poslova određenog radnog mjesta od kuće, treba biti razmotren i dogovoren optimalni način organizacije rada koji će omogućiti uredno obavljanje poslova, uz pridržavanje mjera za sprječavanje prijenosa bolesti COVID-19 na IRB-u. Predstojnicima je dostavljen formular Zahtjeva za obavljanje poslova od kuće radnika temeljem kojeg će radnici uz suglasnost neposrednog voditelja i predstojnika zavoda, moći zatražiti suglasnost kojom će se odobravati rad od kuće radnika. (**prilog 7, 8, 9)**

**PROGRAMSKO FINANCIRANJE JZI**

Temeljem dopisa Ministarstva znanosti i obrazovanja, IRB je 10. rujna dostavio Zahtjev za doznaku druge rate sredstava programskog financiranja u iznosu od 2.821.956 kn. Dana 2. listopada MZO je dostavio Odluku o isplati druge rate financijskih sredstava za programsko financiranje znanstvene djelatnosti na JZI u 2020. godini, a sredstva doznačio 14, listopada.

Dana 20. listopada IRB je nadležnom ministarstvu dostavio Zahtjev za doznaku treće rate sredstava programskog financiranja. MZO je 19. studenog dostavilo Odluku o isplati treće rate, a sredstva su doznačena 24. studenog..

Rekapitulacija uplata u 2020.:

|  |  |
| --- | --- |
| 1. rata MZO doznačena 25.3.2020. | 8.901.875 |
| 2. rata MZO doznačena 14.10.2020. | 2.821.956 |
| 3. rata - doznačena 24.11.2020 | 4.914.189 |
| **Ukupno** | **16.638.020** |

Dana 13. studenog MZO je dostavio prijedlog Ugovora o programskom financiranju javnoga znanstvenog instituta (IRB) u 2020. godini na suglasnost. Iznos sredstava prema Ugovoru iznosi 19.451.000 kn. Ovih dana se očekuje se zaprimanje potpisanog ugovora. **(prilog 10, 11, 12, 13, 14)**

**Ostali važniji datumi:**

**8. 10. 2020**. sudjelovao sam na Izbornoj skupštin Hrvatskog klastera konkurentnosti obrambene industrije, koja se održala u prostorima Tehnološkog parka Zagreb.

**14. 10. 2020.** po pozivu gradonačelnika Trilja sudjelovao sam nakonferenciji projekta "CEKOM 3LJ", KK.01.2.2.03.0017u Trilju. Posjetili smo Poslovno-uslužni centar 3LJ, te je održan sastanak s gradonačelnikom s ciljem jačanja suradnje.

**28.10. 2020**. održao sam sastanak Povjerenstva za provedbu postupka vrednovanja laboratorija i procjenu kompetentnosti voditelja laboratorija za Laboratorij za anorgansku geokemiju okoliša i kemodinamiku nanočestica, voditelj dr. sc. Željka Fiket.

**29. 10. 2020**. održao sam sastanak Povjerenstva za provedbu postupka vrednovanja laboratorija i procjenu kompetentnosti voditelja laboratorija za Laboratorij za okolišnu mikrobiologiju I biotehnologiju, voditelj dr. sc. Nikolina Udiković Kolić.

**20. 11. 2020**. na inicijativu IRB-a održan je sastanak u Ministarstvu regionalnog razvoja i fondova Europske unije s novom ministricom **Natašom Tramišak, mag. iur., i njenim suradnicima**. Dr. sc. Ivanka Jerić i ja predstavili smo Institut te projekt O-OZIP i razgovarali o provedbi istog.

**20. 11. 2020**. sudjelovao sam na sastanku u Sisku u Javnoj ustanovi Regionalni koordinator Sisačko-moslavačke županije s ciljem jačanja zajedničke suradnje na budućim projektima.

Dr. sc. David Matthew Smith



ravnatelj

Prilozi: kao u tekstu

INSTITUT RUĐER BOŠKOVIĆ

ZNANSTVENO VIJEĆE

Broj: ZV-7338/1-2020.

Zagreb, 23. studenoga 2020.

UPRAVNO VIJEĆE

INSTITUTA RUĐER BOŠKOVIĆ

Predmet: Izvještaj o radu Znanstvenog vijeća IRB-a

U razdoblju od 1. listopada 2020. do 23. studenoga 2020. Znanstveno vijeće je održalo 2 sjednice.

**Znanstveno vijeće je na 65. redovitoj sjednici održanoj 20. listopada 2020. (videokonferencija), pored redovnih poslova iz svoje nadležnosti:**

1. donijelo Odluku o pokretanju novog - IX. ciklusa korištenja razvojnih koeficijenta oslobođenih prestankom ugovora o radu 6 poslijedoktoranada u razdoblju od 1.7.2020. do 31.12.2020.;
2. pokrenulo postupak vrednovanja Laboratorija za okolišnu mikrobiologiju i biotehnologiju dr. sc. Nikoline Udiković Kolić i imenovalo Povjerenstvo za vrednovanje laboratorija i procjenu kompetentnosti voditelja laboratorija;
3. pokrenulo postupak vrednovanja Laboratorija za anorgansku geokemiju okoliša i kemodinamiku nanočestica dr. sc. Željke Fiket i imenovalo Povjerenstvo za vrednovanje laboratorija i procjenu kompetentnosti voditelja laboratorija;
4. usvojilo novi Obrazac za izradu Izvješća stručnog povjerenstva za izbor na znanstveno radno mjesto sukladno Pravilniku o dodatnim uvjetima za izbor na znanstvena radna mjesta koji je stupio na snagu 4.6.2019., a počeo se primjenjivati 4.9.2020.;
5. primilo na znanje Mišljenje Etičkog povjerenstva vezano uz prijavu prof. dr. sc. Kristiana Vlahovičeka radi utvrđivanja etičke odgovornosti dr. sc. Olivera Vugreka tijekom njegovih istupanja u javnim medijima, a vezano za COVID-19 projekte koje financira HRZZ, te utvrdilo da je dr. sc. Oliver Vugrek svojim izjavama povrijedio članak 30. stavak 3. Etičkog kodeksa Instituta.;
6. primilo na znanje Zaključke – obvezujuća mišljenja Nacionalnog Vijeća za znanost, visoko obrazovanje i tehnološki razvoj od 16.7.2020. sukladno uputi Matičnog odbora za područje biomedicine i zdravstva – polje temeljnih medicinskih znanosti, kliničkih medicinskih znanosti, javnog zdravstva i zdravstvene zaštite, dentalne medicine i farmacije.

**Znanstveno vijeće je na 66. redovitoj sjednici održanoj 17. studenoga 2020. (videokonferencija), pored redovnih poslova iz svoje nadležnosti:**

1. primilo na znanje da je dana 16. studenoga 2020. na Institutu potpisan Ugovor o financiranju projekta „Otvorene znanstvene infrastrukturne platforme za inovativne primjene u gospodarstvu i društvu – O-ZIP“ za obnovu znanstvene infrastrukture Instituta Ruđer Bošković te nabavu sofisticirane znanstvene opreme. Potpisivanje ugovora vrijednog 72 milijuna eura predstavlja prvo značajno ulaganje u najveći znanstveni institut u Republici Hrvatskoj te najveće ulaganje u znanstvenu infrastrukturu u posljednja tri desetljeća u Hrvatskoj;
2. održalo raspravu i donijelo pozitivno mišljenje o prijedlogu Financijskog plana za razdoblje 2021. – 2023. sukladno članku 110. stavak 1. Zakona o znanstvenoj djelatnosti i visokom obrazovanju i članku 23. stavak 4. točka 3. Statuta Instituta Ruđer Bošković;
3. donijelo odluku o korištenju razvojnih koeficijenata oslobođenih prestankom ugovora o radu šest poslijedoktoranada u razdoblju od 1. srpnja 2020. do 31. prosinca 2020. godine. Oslobođeni razvojni koeficijenti koristit će se za četiri radna mjesta asistenata i tri radna mjesta poslijedoktoranada prema sljedećoj raspodjeli:
4. dva poslijedoktoranda u Zavodu za fizičku kemiju,
5. jedan asistent u Zavodu za organsku kemiju i biokemiju,
6. jedan asistent u Zavodu za kemiju materijala,
7. jedan asistent i jedan poslijedoktorand u Zavodu za istraživanje mora i okoliša i
8. jedan asistent u Centru za informatiku i računarstvo;
9. podržalo prijedlog Povjerenstva za vrednovanje laboratorija i procjenu kompetentnosti voditelja laboratorija za Laboratorij za okolišnu mikrobiologiju i biotehnologiju predložen putem Zavoda za istraživanje mora i okoliša i izdavanje Dopusnice za rad laboratorija na razdoblje od 5 godina, voditeljice dr. sc. Nikoline Udiković Kolić;
10. podržalo prijedlog Povjerenstva za vrednovanje laboratorija i procjenu kompetentnosti voditelja laboratorija za Laboratorij za anorgansku geokemiju okoliša i kemodinamiku čestica predložen putem Zavoda za istraživanje mora i okoliša i izdavanje Dopusnice za rad laboratorija na razdoblje od 5 godina, voditeljice dr. sc. Željke Fiket;
11. pokrenulo postupak vrednovanja Laboratorija za magnetske rezonancije dr. sc. Marine Ilakovac Kveder i imenovalo Povjerenstvo za vrednovanje laboratorija i procjenu kompetentnosti voditelja laboratorija;
12. pokrenulo postupak vrednovanja Laboratorija za morsku ekotoksikologiju i bioremedijaciju dr. sc. Marie Blažina i imenovalo Povjerenstvo za vrednovanje laboratorija i procjenu kompetentnosti voditelja laboratorija.

Predsjednica Znanstvenog vijeća:

Dr. sc. Ivančica Bogdanović Radović